Bolbitius vitellinus

Un pissacan: ël Bolbitius vitellinus 
Bolbitius = busa ëd beu e vitellinus = color ross d'euv.

 Descrission 
Capel fin a 6 cm, tachiss, seuli e rupios, giàun euv viv, ch'a s-ciairiss. Bòrd strià. Lamele strèite, giàun ciàir peui rusnent viv. Fil un pòch brinà. Gamba àuta fin a 8 cm e larga fin a 0,5 cm, da bianca a giaunastra, da povrosa a fiocosa. Carn fràgil.
Pissacan ëd cite dimension, àut al pì 6 o 7 cm e con ël capel nen pì largh ëd 3 cm; capel prima sférich e giàun-limon, poi spianà, apopré trasparent e colorà a bande radiaj òcra e giaunin-e an corispondensa dle lamele. Gamba giàun ciàir, pruinosa (val a dì coatà ëd sostanse che a smijo brin-a), silìndrica, motobin fin-a, trasparenta, fibrosa. Lamele color òcra a madurassion, prima giàun-ciàir. Carn che a esist quasi nen.

 Ambient 
A chërs an slë liam, ant ij pra, an partìe bondose, soens ansema al Panaeolus sphinctrinus; a sponta sùbit apress le pieuve da la prima a l'otonn.

 Comestibilità 

As peul nen mangesse.

 Arferiment bibliogràfich për chi a veul fé dj'arserche pì ancreuse 
Bolbitius vitellinus (Pers. : Fr.) Fries

Categorìa:Bolbitius